CELEX: 62017TN0711
Language: bg
Date: 2017-10-13 00:00:00
Title: Дело T-711/17: Жалба, подадена на 13 октомври 2017 г. — Spinoit/Комисия

15.1.2018   
            
            
               BG
            
            
               Официален вестник на Европейския съюз
            
            
               C 13/20
            
         Жалба, подадена на 13 октомври 2017 г. — Spinoit/Комисия
   (Дело T-711/17)
   (2018/C 013/33)
   Език на производството: френски
   
      Страни
   
   
      Жалбоподател: Bernard Spinoit (Charleroi, Белгия) (представител: H. Hansen, avocat)
   
      Ответник: Европейска комисия
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви настоящата жалба за допустима и основателна;
            
         вследствие на това,
   
               —
            
            
               да отмени недатираното и електронно подписано решение от 3 август 2017 г., озаглавено „Искане за смяна на главен експерт № 3 по договор ENPI/2016/381-920 SOFRECO „Набиране на техническа помощ за програмата за подкрепа на изпълнението на Споразумението за асоцииране (P3A III)“;
            
         
               —
            
            
               да присъди пълно обезщетение за имуществената и неимуществената вреда, причинена на жалбоподателя от същественото нарушение на правото на добра администрация, което се изразява в приемането на недатирано и електронно подписано на 3 август 2017 г., решение, озаглавено „Искане за смяна на главен експерт № 3 по договор ENPI/2016/381-920 SOFRECO „Набиране на техническа помощ за програмата за подкрепа на изпълнението на Споразумението за асоцииране (P3A III)“;
            
         
               —
            
            
               да осъди ответниците солидарно, т.е. in solidum, с други думи поотделно всеки за цялата сума, да заплатят на жалбоподателя сума в размер на 209 950,00 евро като имуществени вреди и сума в размер на 15 000,00 евро като неимуществени вреди;
            
         и във всички случаи,
   
               —
            
            
               да задължи ответниците да заплатят пълния размер на съдебните разноски;
            
         
               —
            
            
               да установи, че жалбоподателят не прави отказ от никакви други претенции, права, правни основания, искове и жалби.
            
         
      Основания и основни доводи
   
   В подкрепа на жалбата си жалбоподателят излага единствено основание, изведено от съществено процесуално нарушение, поради обстоятелство, че, от една страна, жалбоподателят не е изслушан преди приемане на оспорваното решение и че той не е имал достъп до отнасящата се до него преписката, и от друга страна, че мотивите, съдържащи се в посоченото решение, не позволяват на жалбоподателя да разбере в какво се състоят упреците към него.